Հայաստանի մէջ արմատական փոփոխութիւններու իրականացումը բնականաբար դժուարութիւններու պիտի հանդիպի, որոշ կողմեր պիտի փորձեն խափանել փտածութեան դէմ պայքարն ու ազատ մրցակցութեան դաշտի ձեւաւորումը: Այնուամենայնիւ այս դժուարութիւններուն առաջքը առնելու եւ Հայաստանի արդէն իսկ բարձրացած միջազգային վարկը պահպանելու համար քաղաքական ուժերը քննարկումի իրենց դաշտը պէտք է դարձնեն ներքին հարթակները՝ Ազգային Ժողովը գլխաւորաբար: